2011R0626 — LV — 06.06.2014 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

No

▼B

KOMISIJAS DELEĢĒTĀ REGULA (ES) Nr. 626/2011

(2011. gada 4. maijs),

ar ko papildina Eiropas Parlamenta un Padomes Direktīvu 2010/30/ES attiecībā uz gaisa kondicionētāju energomarķējumu

Lai atvieglotu pāreju no Direktīvas 2002/31/EK uz šo regulu, saskaņā ar šo regulu marķēti gaisa kondicionētāji jāuzskata par atbilstošiem Direktīvai 2002/31/EK.

Turklāt šajā regulā jānosaka prasības attiecībā uz informāciju, kas jāsniedz, pārdodot gaisa kondicionētājus tālpārdošanā, to reklāmās un tehniskajos veicināšanas materiālos.

Šajā regulā jānosaka gaisa kondicionētāju etiķešu vienots dizains un prasības attiecībā uz to saturu.

Divkanālu un vienkanāla gaisa kondicionētājiem arī turpmāk būtu jāpiemēro statiskās energoefektivitātes rādītāji, jo tirgū pašlaik nav invertora tipa ierīču. Tā kā nav lietderīgi pārklasificēt šīs ierīces, vienkanāla un divkanālu gaisa kondicionētājiem jāpiemēro skala no A+++ līdz D. Kamēr šīs ierīces, kas pēc būtības ir mazāk efektīvas nekā dalītas ierīces, skalā no A+++ līdz D var sasniegt tikai A+ klases energoefektivitātes līmeni, par tām efektīvākas dalītās ierīces varēs sasniegt A+++ klases energoefektivitātes līmeni.

Šajā regulā paredzētas divas energoefektivitātes skalas, pamatojoties uz gaisa kondicionētāju primāro funkciju un īpašiem, patērētājiem svarīgiem aspektiem. Tā kā gaisa kondicionētājus galvenokārt izmanto nepilnas slodzes apstākļos, to efektivitātes testēšanai, izņemot vienkanāla un divkanālu gaisa kondicionētājus, jāizmanto jauna, sezonas efektivitātes mērījumu metode. Sezonas mērījumu metodē ir vairāk ņemtas vērā priekšrocības, ko sniedz tehnoloģijas ar invertora piedziņu, un apstākļi, kādos šīs ierīces izmanto. Piemērojot jauno efektivitātes aprēķina metodi kopā ar ekodizaina prasību īstenošanas pasākumu, kurā būtu paredzēts par pašreizējo A klases līmeni augstāks energoefektivitātes prasību minimums, būs jāveic šo ierīču pārklasificēšana. Tāpēc dalītajiem, logu un sienas gaisa kondicionētājiem jāpiemēro jauna A–G energoefektivitātes klašu skala, ko līdz A+++ klases sasniegšanai ik pēc diviem gadiem papildinātu ar “+”.

Gaisa kondicionētāju elektroenerģijas patēriņš veido ievērojamu daļu no ES kopējā mājsaimniecību un komerciālā elektroenerģijas pieprasījuma. Papildus jau sasniegtajiem energoefektivitātes uzlabojumiem ir iespējams panākt gaisa kondicionētāju energopatēriņa ievērojamu turpmāku samazinājumu.

1. pants

Priekšmets un darbības joma

1. Šajā regulā noteiktas prasības attiecībā uz marķēšanu un papildu informācijas sniegšanu par gaisa kondicionētājiem ar nominālo jaudu ≤ 12 kW, kurus darbina no elektrotīkla un izmanto dzesēšanai vai sildīšanai, ja ražojumam nav dzesēšanas funkcijas.

2. Šo regulu nepiemēro:

2. pants

Definīcijas

Papildus Eiropas Parlamenta un Padomes Direktīvas 2010/30/ES ( 5 ) 2. pantā minētajām definīcijām izmanto šādas definīcijas:

2) “divkanālu gaisa kondicionētājs” ir gaisa kondicionētājs, kas pilnīgi novietots netālu no sienas tās telpas iekšpusē, kur kondicionē gaisu, un kam dzesēšanas vai sildīšanas laikā kondensatora vai iztvaicētāja ieplūdes gaisu pievada no ārvides pa vienu kanālu un izvada ārvidē pa otru kanālu;

3) “vienkanāla gaisa kondicionētājs” ir gaisa kondicionētājs, kam dzesēšanas vai sildīšanas laikā kondensatora vai iztvaicētāja ieplūdes gaisu pievada no telpas, kurā ierīce atrodas, un izvada ārpus šīs telpas;

Papildu definīcijas, ko piemēro saskaņā ar II–VIII pielikumu, ir sniegtas I pielikumā.

3. pants

Piegādātāju pienākumi

1. Piegādātāji rīkojas, kā aprakstīts a) līdz g) apakšpunktā:

c) dalībvalstu iestādēm un Komisijai pēc pieprasījuma elektroniski ir pieejama V pielikumā minētā tehniskā dokumentācija;

▼M1

h) tirgotājiem par katru gaisa kondicionētāju modeli, kas laists tirgū no 2015. gada 1. janvāra ar jauna modeļa identifikatoru, ir pieejama elektroniska etiķete, kuras formāts un informācijas saturs atbilst III pielikumā noteiktajam, ievērojot II pielikumā noteiktās energoefektivitātes klases. To var darīt tirgotājiem pieejamu arī par citiem gaisa kondicionētāju modeļiem;

i) tirgotājiem par katru gaisa kondicionētāju modeli, kas laists tirgū no 2015. gada 1. janvāra ar jauna modeļa identifikatoru, ir pieejama elektroniska speciālā zīme, kā noteikts IV pielikumā. To var darīt tirgotājiem pieejamu arī par citiem gaisa kondicionētāju modeļiem.

▼B

2. Energoefektivitātes klasi nosaka saskaņā ar VII pielikumu.

3. Izņemot vienkanāla un divkanālu gaisa kondicionētājus, gaisa kondicionētāju etiķetes formāts ir tāds, kā norādīts III pielikumā.

4. Izņemot vienkanāla un divkanālu gaisa kondicionētājus, III pielikumā norādīto gaisa kondicionētāju etiķetes formātu piemēro saskaņā ar šādu grafiku:

a) izņemot vienkanāla un divkanālu gaisa kondicionētājus, no 2013. gada 1. janvāra tirgū laistu A, B, C, D, E, F un G energoefektivitātes klases gaisa kondicionētāju etiķetes formāts reversīviem gaisa kondicionētājiem ir saskaņā ar III pielikuma 1.1. punktu, dzesēšanas gaisa kondicionētājiem — saskaņā ar III pielikuma 2.1. punktu un sildīšanas gaisa kondicionētājiem — saskaņā ar III pielikuma 3.1. punktu;

b) izņemot vienkanāla un divkanālu gaisa kondicionētājus, no 2015. gada 1. janvāra tirgū laistu A+, A, B, C, D, E un F energoefektivitātes klases gaisa kondicionētāju etiķetes formāts reversīviem gaisa kondicionētājiem ir saskaņā ar III pielikuma 1.2. punktu, dzesēšanas gaisa kondicionētājiem — saskaņā ar III pielikuma 2.2. punktu un sildīšanas gaisa kondicionētājiem — saskaņā ar III pielikuma 3.2. punktu;

c) izņemot vienkanāla un divkanālu gaisa kondicionētājus, no 2017. gada 1. janvāra tirgū laistu A++, A+, A, B, C, D un E energoefektivitātes klases gaisa kondicionētāju etiķetes formāts reversīviem gaisa kondicionētājiem ir saskaņā ar III pielikuma 1.3. punktu, dzesēšanas gaisa kondicionētājiem — saskaņā ar III pielikuma 2.3. punktu un sildīšanas gaisa kondicionētājiem — saskaņā ar III pielikuma 3.3. punktu;